Πανελλήνιο πρωτάθλημα στίβου γυναικών 1937

Οι Πανελλήνιοι Γυναικείοι Αγώνες 1937 διεξήχθησαν στο Παναθηναϊκό Στάδιο το Σαββατοκύριακο 15 και 16 Μαΐου 1937. Νικητής αναδείχθηκε ξανά ο Α.Ο. Παλαιού Φαλήρου για τέταρτη συνεχόμενη χρονιά και έκτη συνολικά.

 Σε αντίθεση με την προηγούμενη χρονιά στους αγώνες του 1937 υπήρξε μεγάλη συμμετοχή. Συνολικά έλαβαν μέρος 78 αθλήτριες και για πρώτη φορά μετείχαν και κοπέλες από επαρχιακά σωματεία, από Θεσσαλονίκη, Βόλο και Αλεξάνδρεια. Σε κάθε αγώνισμα υπήρχε μια δεκάδα αθλητριών, ενώ στην κερκίδα πολλά μικρά κορίτσια από τις ακαδημίες των σωματείων με τους γονείς και τους συγγενείς τους έδωσαν ζωντάνια στη διοργάνωση. Οι καινούργιες κοπέλες που μετείχαν πρόσφεραν έντονο συναγωνισμό στις καθιερωμένες πρωταθλήτριες Λανίτου και Στεργίου και υπήρξαν εκπλήξεις. Πολυνίκης αναδείχθηκε και πάλι η Δόμνα Λανίτου που επικράτησε σε τέσσερα ατομικά αγωνίσματα. Η άλλη σπουδαία πρωταθλήτρια Γεωργία Στεργίου μετείχε μόνο σε ένα αγώνισμα λόγω τραυματισμού. Έτσι ο σύλλογος της Λανίτου, ο Α.Ο. Παλαιού Φαλήρου, κατέκτησε σχετικά εύκολα τον τίτλο στην ομαδική βαθμολογία για άλλη μια χρονιά. Παράλληλα, την πρώτη ημέρα των αγώνων στο Στάδιο διεξήχθησαν και ορισμένα σπάνια ανδρικά και εφηβικά αγωνίσματα (300μ, 1.000μ, 3.000μ, 200μ εμπ.) καθώς και αγώνας επλογής άλματος εις ύψος για την εθνική ομάδα. Δρόμος 60μ:Δόμνα Λανίτου (Α.Ο. Παλαιό Φάληρο): 8.3 I. Βάρβογλη (Δ΄ Γυμνάσιο): 8.5 Λυμπέρη (Γ.Σ. Βόλου): 8.6Δρόμος 100μ:Δόμνα Λανίτου (Α.Ο. Παλαιό Φάληρο): 13.3 Τζώρτζη (Πανελλήνιος Γ.Σ.): 13.8 Β. Βογιατζοπούλου (Γ.Σ. Βόλου): 14.080μ με εμπόδια:Δόμνα Λανίτου (Α.Ο. Παλαιό Φάληρο): 12.8 Ισμήνη Λανίτου (Α.Ο. Παλαιό Φάληρο): 15.7 Μ. Γιαννάκου (Δ΄ Γυμνάσιο): 15.94Χ50μ:Α.Ο. Παλαιό Φάληρο: 28.0 (ν.π.ρ.) Πανελλήνιος Γ.Σ.: 28.5 Γ.Σ. Βόλου: ;4Χ100μ:Πανελλήνιος Γ.Σ.: 56.4 Δ΄ Γυμνάσιο Θηλέων: 56.7 Α.Ο. Παλαιό Φάληρο 56.8Άλμα εις μήκος:Ι. Βάρβογλη (Δ΄ Γυμνάσιο): 4,66μ Τουάρδου (Πανελλήνιος Γ.Σ.): 4,61μ Σαμπράκου (Δ΄ Γυμνάσιο): 4,58μΆλμα εις ύψος:Δόμνα Λανίτου (Α.Ο. Παλαιό Φάληρο): 1,35μ Λινάρδου (Πανελλήνιος Γ.Σ.): 1,30μ Σαμπράκου (Δ΄ Γυμνάσιο): 1,30μΣφαιροβολία:Ε. Μιχαηλίδου (Πανελλήνιος Γ.Σ.): 10,29μ Τερζοπούλου (Δ΄ Γυμνάσιο): 9,63μ Λομβάρδου (Πανελλήνιος Γ.Σ.): 9,18μΔισκοβολία:Γεωργία Στεργίου (Πανιώνιος): 28,24μ Ε. Μιχαηλίδου (Πανελλήνιος Γ.Σ.): 26,85μ Ιωακείμ (Α.Ο. Παλαιό Φάληρο): 26,76μΑκοντισμός:Α. Καζαντζή (Αστήρ Θεσσαλονίκης): 29,54μ Δικαίου (Πανελλήνιος Γ.Σ.): 26,45μ Λομβάρδου (Πανελλήνιος Γ.Σ.): 26,24μ Το 1937 διεξήχθη άλλη μια αθλητική διοργάνωση με γυναικεία συμμετοχή που αξίζει να αναφεθεί, μιας και ήταν ελάχιστες οι γυναικείες αθλητικές διοργανώσεις που διεξάγονταν προπολεμικά. Ήταν οι "Α΄ Παγκοινοτικοί Αθλητικοί Αγώνες", που έγιναν στο Παναθηναϊκό Στάδιο στις 12 και 13 Ιουνίου 1937. Διοργανώτρια ήταν η "Αθλητική Γυμναστική Ένωση Μοσχάτου", με τη συνδρομή του Υπουργού Πρωτευούσης Κώστα Κοτζιά. Οι αγώνες, που συγκέντρωσαν πολλούς θεατές, περιλάμβαναν τα γνωστά αθλητικά αγωνίσματα στίβου και σε αυτούς μετείχαν πάνω από 200 αθλητές και αθλήτριες από 12 κοινότητες της Αττικής: Παλαιό Φάληρο, Νέα Σμύρνη, Χαλάνδρι, Γλυφάδα, Κηφισιά, Νέα Χαλκηδόνα, Ταύρος (Σφαγεία), Νέα Ερυθραία, Παιανία (Λιόπεσι), Ηράκλειο Αττικής, Τζιτζιφιές και Μοσχάτο.Στα αγωνίσματα γυναικών πολυνίκεις ήταν οι αθλήτριες της Κοινότητας Νέας Σμύρνης. ΝΙΚΗΤΡΙΕΣ: 60μ: Καρατζά (Ν. Σμύρνης): 8.8 100μ: Καρατζά (Ν. Σμύρνης): 14.2 Ύψος: Φραγκιά (Ν. Σμύρνης): 1,30μ Μήκος: Τουάρδη (Ν. Σμύρνης): 4,45μ Δίσκος: Ιωακείμ (Ν. Σμύρνης): 23,72μ Ακόντιο: Φραγκιά (Ν. Σμύρνης): 23,23μ 4x100μ: Νέα Σμύρνη: 57.0 ΒΑΘΜΟΛΟΓΙΑ::Νέα Σμύρνη: 74β Μοσχάτο: 39,5β Τζιτζιφιές: 30β εφ. "Ακρόπολις", φ. 18/5/1937, ψηφ. σελ. 281. Αρχειοθετήθηκε 2020-09-18 στο Wayback Machine. εφ. "Αθλητισμός", φ. 19/5/1937, ψηφ. σελ. 275. Αρχειοθετήθηκε 2020-08-10 στο Wayback Machine.